open-index/open-wikipedia-markdown huggingface dataset:
நாகநதி ஆறு

**நாகநதி ஆறு** (ஆங்கிலம்: **Naganathi**) என்பது இந்தியாவில் தமிழ் நாட்டின் பழைய வேலூர் மாவட்டம் மற்றும்  திருவண்ணாமலை மாவட்டங்களில் பாயும் ஒரு ஆறு ஆகும். 

நாகநதி ஆறு திருவண்ணாமலை மாவட்டத்தின் ஜவ்வாது மலையில் உருவாகி ஆரணி வழியாக வாழைப்பந்தல் எனும் இடத்தில் செய்யாற்றில் கலக்கிறது. இந்த ஆறு ஆரணி வட்டம் மக்களின் குடிநீர் ஆதாரமாகவும் விளங்குகிறது. இராணிப்பேட்டை மாவட்டத்தில் உள்ள கணியம்பாடி ஊராட்சி ஒன்றியப் பகுதியில் மழைக்காலங்களில் நாகநதி ஓடைகளில் வரும் நீர் ஆவியாவதை தடுத்து நேரடியாக பூமிக்குள் செலுத்தக்கூடிய உறை கிணறுகள் 354 இடங்களில் அமைக்கப்பட்டது. இதனால் இப்பகுதியில் உள்ள கிராமங்களில் நிலத்தடி நீர் உயர்ந்துள்ளது. இதனால் கோடையிலும் இப்பகுதியில் நெல், வாழை போன்ற தண்ணீர் தேவையுள்ள பயிர்களை சாகுபடி செய்து வருகின்றனர். 

திருப்பத்துார் மாவட்டத்தில் உள்ள ஜோலார்பேட்டை ஊராட்சி ஒன்றியம், நாட்டறம்பள்ளி ஊராட்சி ஒன்றியம், கந்திலி ஊராட்சி ஒன்றியம், மாதனூர் ஊராட்சி ஒன்றியம், ஆலங்காயம் ஊராட்சி ஒன்றியம் மற்றும் வேலுார் மாவட்டத்தில் உள்ள [குடியாத்தம் ஊராட்சி ஒன்றியம்], [பேரணாம்பட்டு ஊராட்சி ஒன்றியம் அணைக்கட்டு ஊராட்சி ஒன்றியம் மற்றும் இராணிப்பேட்டை மாவட்டத்தில் உள்ள கணியம்பாடி ஊராட்சி ஒன்றியம்  ஆகிய 9 ஊராட்சி ஒன்றியங்களில் இந்த திட்டம் விரிவுபடுத்தப்பட்டு நதிகளின் குறுக்கே 18 இடங்களில் 3,768 உறை கிணறுகள் அமைக்கப்பட்டுள்ளன. மாவட்ட ஊரக வளர்ச்சி முகமை மூலம் மகாத்மா காந்தி தேசிய ஊரக வேலைவாய்ப்பு திட்டத்தின் கீழ் பெண் தொழிலாளர்களை மட்டும் கொண்டு இந்த திட்டம் செயல்படுத்தப்படுகிறது. ஆரணி அருகே உள்ள படவேடு எனுமிடத்தில் ஜவ்வாது மலை அடிவாரத்தில் **செண்பகத் தோப்பு அணை** இந்த ஆற்றின் குறுக்கே கட்டப்பட்டுள்ள அணையாகும்.

## மனதின் குரல் நிகழ்ச்சியில் பாராட்டு

26 செப்டம்பர் 2021 அன்று உலக ஆறுகள் தினத்தை முன்னிட்டு, தனது 81-வது மனதின் குரல் உரையில், இந்தியப் பிரதமர் நரேந்திர மோடி, திருவண்ணாமலை, வேலூர் உள்ளிட்ட மாவட்டங்களில் ஓடும் 'நாக நதி' சில ஆண்டுகளுக்கு முன் வறண்டு போனது. நாக நதியை மீட்டெடுக்க அப்பகுதி பெண்கள் மேற்கொண்ட முயற்சியால் இன்று நதியில் தண்ணீர் நிரம்பியுள்ளது. திருவண்ணாமலை மக்களுக்கு பாராட்டுகள். நதிகளை தூய்மைப்படுத்தும் பணியில் ஈடுபட்டுள்ள அனைவரையும் பாராட்டியே ஆக வேண்டும் என்றார்.  

## மேற்கோள்கள்

## மேலும் பார்க்க
தமிழக ஆறுகளின் பட்டியல்

பகுப்பு:திருவண்ணாமலை மாவட்ட ஆறுகள்‎
பகுப்பு:வேலூர் மாவட்ட ஆறுகள்
பல்பொருட் சூளாமணி

**பல்பொருட் சூளாமணி** ஒரு தமிழ் நிகண்டு. இதன் ஆசிரியர் ஈசுவர பாரதியார். இவர் தந்தை சிதம்பர பாரதியார். இவர் ஊர் திருநெல்வேலி மாவட்டத்தில் உள்ள மடசை  என்பதாகும். இக்குறிப்புகளை பாயிரச் செய்யுள் மூலம் அறிந்து கொள்ளலாம். மடசை என்னும் ஊர் திருவில்லிபுத்தூருக்கருகில் மடலார் வளாகம் ஆகும்.

## நூல் பிரிவு
ஈஸ்வர பாரதியார் தம் நூலை அமர கோசம் என்னும் நூலைப் பின்பற்றி மூன்று காண்டங்களாக பிரித்துள்ளார்.
#முதற் காண்டம் ஒரு சொல் பல் பொருட் பெயர்த்தொகுதி. இதிலுள்ள சொற்களின் எண்ணிக்கை 2800.
#இரண்டாவது  காண்டம் ஒரு சொல் பல் பொருட் பெயர்த்தொகுதி.இதிலுள்ள சொற்களின் எண்ணிக்கை 1465.
#மூன்றாம் காண்டமான பல்பொருட் கூட்டத்தொகுதி பெயர் தொகுதி கிடைக்கவில்லை.

## சிறப்பு
இந்நூலிற் சொற்கள் அகர வரிசையில் அமைந்துள்ளது சிறப்பிற்குரியது.

## மேற்கோள்கள்

பகுப்பு:நிகண்டுகள்
ஜெயபாரதி (திரைப்பட இயக்குநர்)

**ஜெயபாரதி** (*Jayabharathi*, 1946 அல்லது 1947 – 6 திசம்பர் 2024) என்பவர் ஒரு தமிழ் எழுத்தாளர், திரைப்பட இயக்குநர் ஆவார். தமிழ் எழுத்தாளர்களான து. ராமமூர்த்தி, சரோஜா ராமமூர்த்தி ஆகியவர்கள் இவரின் பெற்றோர்.

## பத்திரிக்கைத் துறையில்
இவர் திரைத் துறைக்கு வருவதற்கு முன்னால் பத்திரிகையாளனாகப் பணிபுரிந்தார். தினமணியில் உதவி ஆசிரியராக பணிபுரிந்தார். தினமணி, தினமணிக்கதிர் ஆகியவற்றில் சிறுகதைகள், திரைப்பட விமர்சனம் போன்றவற்றை எழுதியுள்ளார். இந்தி, ஆங்கிலம், தமிழ்ப் படங்களுக்கு விமர்சனம் எழுதுவார். அப்படித்தான் இவரின் திரைப்பட வாழ்க்கைத் தொடங்கியது. இவர் பத்திரிக்கையில் எழுதிய விமர்சனங்கின் மூலம் இயக்குநர் பாலசந்தர் அறிமுகம் ஏற்பட்டது. அவர் 1976 இல் மூன்று முடிச்சு படத்தில் ரஜினி நடித்த வேடத்தில் முதலில் இவரை நடிக்கவைக்க நினைத்திருந்தார். இதற்கு பாலச்சந்தர் கேட்டபோது தனக்கு நடிப்பில் ஆர்வம் இல்லை படங்களை இயக்கலாம் என்று இருக்கிறேன் என மறுத்துவிட்டார்.

## இயக்குநராதல்
இவர் 1976 முதல் மாற்றுத் திரைப்டத்திற்கான முயற்சியில் ஈடுபட்டுவந்தார். ஆனால் இவருக்கு திரைத் துறையில் எந்தப் பின்னணியும் இல்லை. திரைப்படக் கல்லூரியில் படிக்காமல், பிற இயக்குநர்களிடம் பணிபுரிந்த அனுபவம் போன்றவை இல்லாமல், திரைத் துறை சார்ந்த புத்தகங்களை படித்து, தானாகவே திரைக்கலையைக் கற்றுக்கொண்டவர்.  தனது நண்பர்களின் உதவியுடன் குடிசை படத்தைத் தொடங்கினார். மிகப் பெரிய போராட்டத்துக்குப் பின்னர் 1979 மார்ச்சில் படம் வெளியானது. இவரது வாழ்க்கை அனுபவங்களை *இங்கே எதற்காக* என்ற பெயரில் தனவரலாற்று நூலாக எழுதியுள்ளார்.

## இயக்கிய திரைப்படங்கள்
* குடிசை- (1979)
* ஊமை ஜனங்கள் (1984)
* ரெண்டும் ரெண்டும் அஞ்சு (1988)
* உச்சி வெயில் - (1990)
* நண்பா நண்பா (2002)
* குருஷேத்திரம் (2006)
* புத்திரன்

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:2024 இறப்புகள்
வைத்திய நாத நாவலர்

**வைத்திய நாத நாவலர்** என்பவர் தமிழ்ப்புலவர் ஆவார். தமிழகத்தில் சோழ நாட்டில் தஞ்சாவூர் மாவட்டத்தில் திருவாரூரில் பிறந்தார். தந்தையர் பெயர் வன்மீக நாதர்.

## தமிழ்ப்புலமை
தமிழில் சிறந்த புலமை பெற்ற பிறகு தமிழ் நூல்களைக் கற்பிப்பதையே வாழ்க்கை நெறியாகக் கொண்டிருந்தார்.

## எழுதிய நூல்கள்
திருவேங்கடநாதரின் விருப்பப்படி இலக்கண விளக்கம் (அ) குட்டித் தொல்காப்பியம் என்னும் நூலையும் , இந்நூலில் தொல்காப்பியத்திலும், நன்னூளிலுமுள்ள நூற்பாக்கள் தொகுக்கப்பட்டிருப்பதுடன் இவரே எழுதிய நூல்களும் உள்ளன. இந்நூலுக்கு இவர் உறையும் எழுதியுள்ளார்.

## சிறப்பு
இலக்கணக்கொத்து நூலாசிரியராகிய சாமிநாத தேசிகர், நூலாசிரியரே நூலுக்குரை செய்வதற்கு இவரே சான்றாகக் கூறியிருக்கிறார்.

## பிறநூல்கள்
திருவாரூர் மணிமாலை, நல்லூர்ப் புராணம், மயிலம்மை பிள்ளைத் தமிழ் முதலியன.

பகுப்பு:தமிழ்ப் புலவர்கள்
இந்து சர்க்கார்

**இந்து சர்க்கார்** (Indu Sarkar) என்பது 2017 ஆண்டில் இந்தி மொழியில் வெளியான அரசியல் திகில் திரைப்படமாகும். இப்படத்தை இயக்கியவர் மதூர் பண்டார்கர். படத்தின் கதை திரைக்கதை அனில் பாண்டே மற்றும் மதூர் பண்டார்கர் ஆகியோரால் எழுதப்பட்டது. சஞ்சய் சேல் உரையாடல்களை எழுதியுள்ளார். இப்படம் பண்டார்கர் எண்டர்டெயின்மெண்ட் மற்றும் மெகா பாலிவுட் பிரைவேட் லிமிடெட் பதாகையின் கீழ் தயாரிக்கப்பட்டுள்ளது. இந்த படம் இந்தியாவில் அவசர நிலை நிலவிய காலகட்டத்தைப் பின்னணியாக கொண்டு உடுக்கப்பட்டது. மதுரா பந்தர்கார் கூறியபடி படத்தின் கதையில் 70%  கற்பனை மற்றும் 30% உண்மை.

இப்படத்தில் திரைப்பட நட்சத்திரங்களான கீர்த்தி குல்ஹரி, நீல் நிதின் முகேஷ், அனுபம் கெர், டோட்டா ராய் சௌத்ரி, சுப்பிரியா வினோத் ஆகியோர் நடித்திருந்தனர்.  இசையமைப்பு அனு மாலிக் மற்றும் பப்பி லஹரி ஆகியோர். இப்படம் 2017 சூலை 28 அன்று வெளியானது .

## பாத்திரம்
* கீர்த்தி குலரி (இந்து சர்கார்)
* டோட்டா ராய் சௌத்ரி (நவீன் சர்கார்) 
* நீல் நிதின் முகேஷ் (சஞ்சை காந்தி)
* சுப்பிரியா வினோத் (இந்திரா காந்தி) 
* ரஷ்மி ஜா (ஃபர்ஸனா)
* அனுபோம் கெர் (நனாஜி பிரதான்)
* ஷீபா சாதா(மேகலா)
* மானவ் விஜய் (காவல் ஆய்வாளர் சோதி)
* பரிவின் தாபாஸ்

## கதை
கதையின் நாயகியான இந்து ஆதரவற்றோர் இல்லத்தில் வளர்ந்தவள். கவிதைகள் எழுதுவதில் ஆர்வம் கொண்ட அவள், திருமணத்துக்குப் பிறகு இந்து சர்க்கார் ஆகிறாள். அவளுடைய கணவன் நவீன் சர்க்கார், மத்திய அரசின் ஊழியர்களில் ஒருவன். இந்நிலையில், அவசர நிலைக்காலத்தில் அவர்கள் வாழும் பகுதிக்குப் பக்கத்தில் உள்ள குடியிருப்பை, நகரை அழகுபடுத்தும் நோக்கத்திற்காக அரசால் தரைமட்டமாக்கப்படுகிறது. அப்போது காவலர்களுக்கும் பொதுமக்களுக்கும் இடையில் ஏற்படும் கலவரத்தில் இரண்டு குழந்தைகள் சிக்கிக்கொள்கிறார்கள். அவர்களைக் காப்பாற்ற முயல்கிறாள் இந்து. அவளின் அந்த நல்லெண்ண செயலே, அவளின் திருமண வாழ்க்கை முடிவுக்கு வருவதற்கும், நெருக்கடி நிலைக்கு எதிராக அவள் போராடுவதற்கும் காரணமாக அமைகிறது.

## மேற்கோள்கள்

## புற இணைப்புகள்
* 
பகுப்பு:இந்திய இந்தித் திரைப்படங்கள்
பகுப்பு:2017 இந்தித் திரைப்படங்கள்
1880 இல் இந்தியா

**1880 இல் இந்தியாவில் **நடந்த நிகழ்வுகள்.

## பதவி
* இராணி விக்டோரியா - இந்தியாவின் பேரரசி
* ராபர்ட் புளவா் லிட்டன், முதலாம் ஏரல் லிட்டன் - இந்தியாவின் அரச பிரதிநிதி.
* ஜார்ஜ் ராபின்சன், முதலாம் மாா்கியுஸ் ரிப்பன் பிரபு (ஜூன் 8) - இந்தியாவின் அரச பிரதிநிதி. 

## நிகழ்வுகள்
* செப்டம்பர் 18 – இல் நைனி டாலில்  நடந்த நிலநடுக்கத்தில் 151 பேர் புதைந்தனா். அங்கு 68 மணி நேரத்தில் 36 அங்குலங்கள் (910 மிமீ) மழை பெய்தனர்.

## பிறப்பு
* 16 மார்ச் - ராஜசேகர் பாசு என்பவர் எழுத்தாளர், வேதியியலாளர் மற்றும் சொற்பொழிவாளர் ஆவார். (27 ஏப்ரல் 1960 இல் இறந்தார்).
* 31 ஜூலை –முனிஷி பிரேம்சந்த் என்பவர், இந்து-உருது இலக்கியம் ஆகியவற்றில் முன்னணி எழுத்தாளர்   மற்றும் இந்திய சுதந்திரப் போராட்டவாதி ஆவார். (8 அக்டோபர் 1936 இல் இறந்தாா்).

## மரணங்கள்

## குறிப்புகள்

பகுப்பு:1880களில் இந்தியா
லின்டான்

thumb|2012 ஒலிம்பிக்கில் லின் டேன்
**லின் டான்** (பிறப்பு: அக்டோபர் 14, 1983) சீனா இறகுப்பந்தாட்ட வீரர் ஆவார். இரண்டு முறை ஒலிம்பிக் தங்கப் பதக்ககத்தையும், ஐந்து முறை உலக வாகையாளர் பட்டத்தையும், ஆறு முறை இங்கிலாந்தின் அனைவருக்குமான வெற்றி முதன்மைப் போட்டிகளில் வாகையாளர் பட்டத்தையும்  பெற்றவர். இவர் இறகுப்பந்தாட்டப் போட்டிகளில் முதன்மையாகக் கருதப்படும் ஒன்பது போட்டிகளிலும் வெற்றி பெற்றுள்ள ஒரேயொரு வீரர் ஆவார்.

### மேற்கோள்கள்

*
*
*Lin Dan Badminton Racket 
*Lin Dan Badminton Shoes 

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இறகுப்பந்தாட்டம்
பகுப்பு:சீன விளையாட்டு வீரர்கள்
பகுப்பு:ஒலிம்பிக் தங்கப் பதக்கம் பெற்றவர்கள்
1879 இல்இந்தியா

**1879 இல் இந்தியாவில் **நடந்த நிகழ்வுகள்**.**

## பதவியில்
* இராணி விக்டோரியா - இந்தியாவின் பேரரசி
* ராபர்ட் புளவா்- லிட்டன், முதலாம் ஏரல் லிட்டன் - இந்தியாவின் அரச பிரதிநிதி

## நிகழ்வுகள்
* பம்பாய் டையிங் & எம்.எப்.ஜி.கோ. நிறுவனம் என்ற ஒரு துணி நிறுவனம், நிறுவப்பட்டது

## பிறப்பு
* இந்திய வரலாற்றாசிரியர், திராவிட அறிஞர் மற்றும் பேராசிரியரியருமான கே. என். சிவராஜா பிள்ளை பிறந்தார். (1879-1941)
1879 இல் சரோஜினி நாயுடு பிறந்தார்.

பகுப்பு:1870களில் இந்தியா
1881 இல் இந்தியா

**1881 இல் இந்தியாவில் **நடந்த நிகழ்வுகள்.

## பதவி
* ராணி விக்டோரியா - இந்தியாவின் பேரரசி
* வைஸ்ராய் ஆஃப் இந்தியா – ஜார்ஜ் ராபின்சன், ரிப்பன் பிரபு

## நிகழ்வுகள்
* நிக்கோபார் தீவுகள் உள்ள பகுதிகளில் 7.9 ரிக்டா் அளவுக்கோல் நிலநடுக்கம் ஏற்பட்டது. இது ஈ.எம்.எஸ் -98 தீவிரத்தன்மை கொண்ட சேதத்தை  ஏற்படுத்தக்கூடியது. இது நிலநடுக்க கருவியில் கணக்கிடப்பட்ட முந்தைய பூகம்பம் ஆகும்.

## பிறப்பு
* நவம்பர் –.1914 ஆம் ஆண்டில் விக்டோரியா க்ராஸ்   என்ற விருதை, காலாட்படையில் சிறந்து விளங்கியதற்காக  தர்வான் சிங் நெகி பெற்றார்.

## மரணங்கள்

பகுப்பு:1880களில் இந்தியா
மக்வா

**மக்வா** (*Mahua*) என்பது இந்தியாவில் இராசத்தான் மாநிலத்தில் தௌசா  மாவட்டத்தில் அமைந்துள்ளது  

## புவியியல்
மாவட்ட முக்கிய நகரமான தௌசா (Dausa) வில்  இருந்து 62 கிலோமீட்டர்  தொலைவில்  மக்வா அமைந்துள்ளது. ஜெய்ப்பூரில் இருந்து 114 கிலோமீட்டர்  தொலைவில்  இந்த நகரம் அமைந்துள்ளது .

## மக்கள் தொகை
,  மக்கள் தொகை கணக்கு படி மஹ்வா வில்  மக்கள் தொகை  19,558  ஆகும் .. இதில் ஆண்கள்  53%  பெண்கள் 47%. உள்ளனர் . மஹ்வாவின்  சராசரி கல்வியறிவு 60%  ஆகும்  தேசிய சராசரி 59.5%: ஆண் கல்வியறிவு 72%, பெண்களின் கல்வியறிவு 47% ஆகும். மஹ்வா  மக்கள் தொகையில் 6 வயதுக்கு கீழ் உள்ளவர்கள் 20% பேர் ஆகும் .

## கோயில்கள் மற்றும் மத இடங்கள்
* இங்கு  பிரபலமான மற்றும் பழைய கோயில் (ஹனுமான் ஜி)  மந்திர்  பீதாலிய பாலாஜி  உள்ளது.
* மகாதேவ் மந்திர் அமைந்துள்ளது மஹ்வா கோட்டை என அழைக்கப்படும், "படே மகாதேவ் ஜி".

## மேற்கோள்

பகுப்பு:தௌசா மாவட்டம்
வினைல்டிரையீத்தாக்சிசிலேன்

**வினைல்டிரையீத்தாக்சிசிலேன்** *(Vinyltriethoxysilane)* என்பது (C2H5O)3SiCH=CH2 என்ற மூலக்கூற்று வாய்ப்பாடு கொண்ட ஒரு கரிமசிலிக்கன் சேர்மமாகும். இதுவொரு நிறமற்ற நீர்மமாகும். வினைல் தொகுதி, ஈத்தாக்சிசிலில் தொகுதி என்ற இரண்டு தொகுதிகளுடன் ஓர் இருசெயல் சேர்மமாக இது செயல்படுகிறது. நீர் உணரியான இச்சேர்மம், அதேபோல மூலக்கூற்று சங்கிலிகளுக்கிடையே இணைக்கும் குறுக்கிணைப்பு முகவராகவும் செயல்படுகிறது . 
## மேற்கோள்கள்

பகுப்பு:வினைல் சேர்மங்கள்
பகுப்பு:கரிமசிலிக்கன் சேர்மங்கள்
பகுப்பு:ஈத்தாக்சைடுகள்
பகுப்பு:ஒற்றைப்படிகள்
பகுப்பு:சிலில் ஈதர்கள்
1882 இல் இந்தியா

**1882 இல் இந்தியாவில் **நடந்த நிகழ்வுகள்.

## பதவி
* ராணி விக்டோரியா - இந்தியாவின் பேரரசி.
* ஜார்ஜ் ராபின்சன், ரிப்பன் பிரபு - இந்தியாவின் அரச பிரதிநிதி

## பிறப்பு
* ஜூலை 1 – பிபின் சந்திரா ராய், இரண்டாவது தலைமை அமைச்சர் , மேற்கு வங்கம் (டி.1962).
* 11 டிசம்பர் – சுப்பிரமணிய பாரதி  என்பவர், ஒரு கவிஞர், சுதந்திர போராளி மற்றும் சீர்திருத்தவாதி (டி.1921).

## மரணங்கள்
* 6 ஜனவரி – பாரத்ஹைன்டு  ஹரிச்சந்திரா என்பவர் ஒரு எழுத்தாளர் மற்றும் கவிஞர் ஆவார். (பி.1850).

பகுப்பு:1880களில் இந்தியா
1562 இல் இந்தியா

**1562 இந்தியாவில் **நடந்த நிகழ்வுகள்.

## நிகழ்வுகள்
* பஜ் பகதூர், மால்வா பகுதியின் கடைசி சுல்தான் ஆவார்.  மேலும் சுல்தானகத்தின் ஆட்சி முடியும் தருவாயில் உள்ளது.

## பிறப்பு

## மரணங்கள்
* மாா்வாா் ஆட்சியாளா் மால்தோ ராதோர் (பிறப்பு கி.பி. 1511) மரணம்.

## மேலும் காண்க
* இந்திய வரலாற்றின் காலக்கோடு

## மேற்கோள்கள்

பகுப்பு:1562
1558 இல் இந்தியா

**1558 இந்தியாவில் **நடந்த நிகழ்வுகள்.

## நிகழ்வுகள்
* முதலாம் இப்ராஹிம் அடில் ஷாவின்  1534) மரணத்தை தாெடா்ந்து, பிஜப்பூர் சுல்தானத்தின் ஆட்சி முடிவடைகிறது.
* ஐந்தாவது பிஜப்பூர் சுல்தானாக  முதலாம்  முதலாம் அலி அடில் ஷா  ஆட்சி  தாெடங்குகிறது. (வரை 1580)
* முகலாயா்களுக்கும், இராஜ்புத்திரா்களுக்கும் போா்  தாெடங்கியது.(கி.பி.1578)

## பிறப்பு

## மரணங்கள்
* ஆகஸ்ட் 23 - இந்தியாவில் அச்சிடும் கலைக்கு முன்னோடியாக இருந்த ஜோவா டி பெஸ்டமண்டே, குறிப்பாக கோவாவில் இறந்துவிட்டார் (1536 இல் பிறந்தார்)..
* பிஜாப்பூர் சுல்தானியத்தின் சுல்தானாக முதலாம் இப்ராஹிம் அதல் ஷா ஆட்சிக்கு வந்தாா்.

## மேலும் காண்க
* இந்திய வரலாற்றின் காலக்கோடு

## குறிப்புகள்

பகுப்பு:ஆண்டு வாரியாக இந்தியா
பகுப்பு:1558
1559 இல் இந்தியா

**1559 இந்தியாவில்** நடந்த நிகழ்வுகள்.

## நிகழ்வுகள்
* முகலாயப் பேரரசரான அக்பர், ரணதம்போர் கோட்டையை  கைப்பற்றினாா்.

## பிறப்பு
* மார்ச் 16  இல் பின்னாளில் மாா்வாாின் மகாராஜாவான முதலாம் அமர் சிங்,  சித்தோர்கார் கோட்டையில் பிறந்தார். (1620 இல் இறப்பு)

## மரணங்கள்
* சிக்கந்தர் ஷா சூரி என்பவர் சூா் வம்சத்தின் ஆறாவது ஆட்சியாளா் இறந்தாா்.
* போர்த்துகீசிய வரலாற்றாசிரியரும், "இந்தியாவின் கண்டுபிடிப்பு மற்றும் வெற்றியின் வரலாறு" என்பதின் ஆசிாியரும் பெர்னாண்டோ லோபஸ் டி காஸ்டனஹேடா என்பவர் இறந்தாா்.  (சி 1500)

## மேலும் காண்க
* இந்திய வரலாற்றின் காலக்கோடு
## மேற்கோள்கள்

பகுப்பு:1550களில் இந்தியா
மைக் பென்சு

**மைக் பென்சு** ( Michael Richard Pence 1959 சூன் 7)என்பவர் அமெரிக்காவின் அரசியலாளர், வழக்கறிஞர் மற்றும்  48 ஆவது துணைக்குடியரசுத் தலைவராகப் பதவி வகிப்பவர். 2013 முதல் 2017 வரை இந்தியானா மாநில ஆளுநராகவும் இவர் இருந்தார்.

2016 நவம்பர் 8 இல் டொனால்ட் ட்ரம்ப் அரசுத் தலைவராகவும் மைக் பென்சு துணைத் தலைவராகவும் அமெரிக்க மக்களால் தேர்ந்தெடுக்கப்பட்டனர்.

## கல்வியும் பட்டமும்

இந்தியானா மாநிலத்தில் கொலம்பஸ் என்னும் நகரில் மைக் பென்சு பிறந்தார். 1981 இல் ஆனோவர் கல்லூரியில் வரலாறு படித்துப் பட்டம் பெற்றார். பின்னர் இந்தியானா பல்கலைக்கழகத்தில் சட்டம் பயின்று சட்ட அறிஞர் ஆனார். வழக்கறிஞர் தொழில்,
வானொலி மற்றும் தொலைக்காட்சிகளில் கலந்து கொண்டு உரையாடுதல் ஆகியவற்றில் ஈடுபட்டார்.

## அரசியல் பணிகள்

மைக் பென்சு 1988  மற்றும் 1990 இல் அமெரிக்கப் பேரவையில் இடம் பெற்று  போட்டியிட்டுத் தோல்வி அடைந்தார். ஆனால் 2000இல் வெற்றி அடைந்து அமெரிக்கப் பேரவையில் உறுப்பினர் ஆனார்.
2009 முதல் 2011 வரை ரிபப்ளிக்கன் அவுசு மாநாட்டில் தலைவர் பதவி வகித்தார். 2013 இல் இந்தியானா மாநில ஆளுநராகத் தேர்ந்தெடுக்கப்பட்டார். ஆளுநர் பதவியில் இருந்தபோது வரிகளில் சலுகைகள் வழங்கச் சட்டம் கொண்டு வந்தார். கருக்கலைப்புச் சட்டம், மத உரிமைகள் சட்டம் ஆகியவற்றை இயற்றினார்.

## மேற்கோள்

பகுப்பு:ஐக்கிய அமெரிக்கத் துணைத் தலைவர்கள்
பகுப்பு:1959 பிறப்புகள்
பகுப்பு:ஐக்கிய அமெரிக்க உரோமன் கத்தோலிக்கர்கள்
பில் நை தி சயன்ஸ் கை

**பில் நை தி சயன்ஸ் கை** (Bill Nye the Science Guy 27 நவம்பர் 1955) என்பவர் அமெரிக்க அறிவியலாளர், பொறியாளர், புதுப்புனவர் நகைச்சுவையாளர் மற்றும் நூலாசிரியர் ஆவார். அமெரிக்கத் தொலைக்காட்சிகளில்  'பில் நை தி சயன்ஸ் கை' என்னும் நிகழ்ச்சி மூலம் அறிவியல் கருத்துகளைச் சோதனைகள் செய்து காட்டியும், நகைச்சுவையுடன் விளையாட்டுகள் செய்து காட்டியும் பேர் பெற்றவர். இந்த நிகழ்ச்சி தொலைக்காட்சியில் 1992 ஆம் ஆண்டு முதல் 1998 வரை ஒளி பரப்பானது. இந்தக் காட்சிகளுக்காக எம்மி விருதுகள் 19 முறை வழங்கப்பட்டன.

## வாழ்க்கைச்சுருக்கம்

1977 ஆம் ஆண்டில் பில் நை அமெரிக்காவில் வாசிங்டனில் பிறந்தார். நியூயார்க்கு கார்னல் பல்கலைக் கழகத்தில்  பயின்று எந்திரவியல் பொறியாளர் பட்டம் பெற்றார். சியாட்டிலில் போயிங் நிறுவனத்தில் வானூர்திப் பொறியாளராகப் பணி  செய்தார். தொலைக்கட்சிகளில் பகுதி நேர நகைச்சுவையாளராகத் தோன்றினார். பின்னர் 1980 களில் முழு நேரமும்
அறிவியல் செய்திகளை, சிரிப்பு ஏற்படும்படியும் குழந்தைகள், மாணவர்கள் போன்றோருக்கு ஈர்ப்பாக இருக்கும் வண்ணம்
விளக்கினார்.
**பில் நை தி சயன்ஸ் கை** என்ற பாத்திரத்தைப் புனைந்து கொண்டு, மேலங்கி, கழுத்தில் குறு பட்டை அணிந்து கொண்டு, தொலைக்காட்சியில் தோன்றி, அறிவியல் உண்மைகளையும் கருத்துகளையும் பார்ப்போர் பரவசப்படும் அளவுக்கு விளக்கிப் பேசுவார்.
**நையின் கண்கள்** என்ற பெயரில் தொலைக்காட்சித் தொடரும் இவர் செய்தார். உலகில் மிகப் பெரியதாகக் கருதப்படுகிற அரசு சாராத விண்வெளி நிறுவனமான பிளானிட்டரி சொசைட்டியின் இயக்குநராக இருந்தார்.
பத்து நூல்களுக்கு மேல் எழுதியிருக்கிறார்.
2001 ஆம் ஆண்டில் நாசா நிறுவனம் செவ்வாய்க் கோள் விண்வெளிப் பயணத்தில் பில் நை வடிவமைத்த மார்சன் சன் டயல் பயன்படுத்தப்பட்டது.
## மேற்கோள்

பகுப்பு:அமெரிக்க அறிவியலாளர்கள்
அம்பை - 1 (நெல்)

**அம்பை - 1** (*ASD 1*) பிரபலமாக **சிவப்பு கார் சம்பா** (*Kar samba (Red*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.

## காலம்
குறுகியகால நெற்பயிர்களில் ஒன்றான இது, 115 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 1 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம், 1944 ஆம் ஆண்டு, இவ்வகை நெல்லை  வெளியிடப்பட்டதாக அறியப்படுகிறது.

## சிறப்புப் பண்புகள்
* இந்த நெல் இரகம், ஒரு ஏக்கருக்கு 4500 கிலோவரை (*4.5 t/ha*) மகசூல் தரக்கூடியது.    
* இந்நேல்லின் அரிசி, சிகப்பு நிறத்தில் குட்டையான தடித்த வடிவில் உள்ளது.
* இந்த வகை நெற்பயிர் திருநெல்வேலி மாவட்டத்திற்கு மட்டும் கார் பருவத்திற்கு மிகவும் ஏற்றதாக கருதப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சிலிக்கோவெப்ப வினைகள்

**சிலிக்கோவெப்ப வினைகள்** *(Silicothermic reactions)* என்பவை உயர் வெப்பநிலைகளில் (800-1400° செல்சியசு) சிலிக்கானை ஒடுக்கும் முகவராகப் பயன்படுத்தும் வினைகளைக் குறிக்கும். மக்னீசியம் தாதுக்களில் இருந்து மக்னீசியம் உலோகத்தைப் பிரித்தெடுக்க உதவும் பிட்கியான் செயல்முறையை இதற்கு உதாரணமாகக் கூறலாம். போல்சனோ செயல்முறை, மக்னெவெப்பச் செயல்முறை உள்ளிட்டவை பிற உதரணங்களாகும். இவை மூன்றும் மக்னீசியம் உற்பத்தி செய்யும் வர்த்தக முறைகளாகும்.

இரண்டாம் உலகப் போரின் போது மெக்னீசியம் உற்பத்திக்கான சிலிக்கோவெப்ப செயல்முறை வணிகரீதியாக கனடாவில் உருவாக்கப்பட்டது .

## மேற்கோள்கள்

பகுப்பு:உலோகவியல்
பகுப்பு:வேதி வினைகள்
பகுப்பு:சிலிக்கான் வேதியியல்
பென்டலா ஹரிகிருஷ்ணன்

}}

**பென்டலா ஹரிகிருஷ்ணன்** (Pentala Harikrishna) செப்டம்பர் 12, 2001 ம் ஆண்டில்  இந்தியாவின் இளம் வயது கிராண்ட்மாஸ்டரானவர் ஆவார்.

பகுப்பு:1986 பிறப்புகள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:வாழும் மக்கள்
அலுமினியம் மணிகள்

**அலுமினியம் மணிகள்** *(Aluminium granules)* என்பவை அலுமினியத்தால் உருவாக்கப்படும் மெல்லிய கோளவடிவ திரள்களாகும். 

## தயாரிப்பு

அலுமினியத் துகள்கள் முதன்மை அல்லது இரண்டாம் தர அலுமினியத்தை உருக்கி காற்று அல்லது வெற்றிடத்தில் ஊதுவதால் உற்பத்தி செய்யப்படுகின்றன. அல்லது மணலில் அச்சு வார்த்து பின்னர் அதைச் சலித்தும் தயாரிக்கப்படுகின்றன. உருகிய அலுமினியத்தை தண்ணிரில் வார்ப்பிட்டும் அலுமினிய மணிகள் தயாரிக்கப்படுகின்றன. 

## தூளும் மணிகளும்
நுண்துகளாக்கப்பட்ட அலுமினியத்துடன் ஒப்பிடும்போது அலுமினிய மணிகள் பாதுகாப்பானதாகவும் பொருளாதாரப் பலனளிப்பவையாகவும் கண்டறியப்பட்டுள்ளது. மேலும், அலுமினிய மணிகள் உற்பத்தியிலும் பயன்படுத்துவதிலும் குறைந்த அளவே வெடிப்பு ஆபத்துகள் உள்ளன.
 
## சிறப்பு
அலுமினியத் தூளின் அடர்த்தியுடன் ஒப்பிடுகையில் அலுமினிய மணிகளின் அடர்த்தி 1.0 முதல் 1.8 கிராம் / செ.மீ 3 வரை இருக்கிறது. 

## மேற்கோள்கள்

பகுப்பு:அலுமினியக் கலப்புலோகங்கள்
பகுப்பு:ஆக்சிசன்  நீக்கிகள்
1564 இல் இந்தியா

**1564 இல் இந்தியாவில் **நடந்த நிகழ்வுகள்.

## நிகழ்வுகள்
* 3 செப்டம்பர் – ஆண்டனியோ டி நோரோனா இந்தியாவின் அரச பிரதிநிதி ஆனாா். (1568 வரை)

## பிறப்பு
* ஜூன் மாதம் 4 – அகமது சிரிந்தி என்பவர், ஒரு இந்திய இஸ்லாமிய அறிஞர் ஆவார். (இறந்தார் 1624)

## மரணங்கள்
* 24 ஜூன் – ராணி துர்காவதி (1524 பிறந்தது).
* ரூபா கோஸ்வாமி, பக்தி ஆசிரியர் மற்றும் கவிஞர். (பிறப்பு 1489).

## பாா்வை

பகுப்பு:1560களில் இந்தியா
டைபீனைல்சிலேன்டையால்.

**டைபீனைல்சிலேன்டையால்** *(Diphenylsilanediol)* என்பது C12H12O2Si  என்ற மூலக்கூற்று வாய்ப்பாடு கொண்ட ஒரு கரிமசிலிக்கன் சேர்மமாகும். சிலிக்கன் வேதியியலில் இது சிலேனால் ( Si–O–H) என்ற ஒரு வேதி வினைக்குழுவாக கருதப்படுகிறது. திண்மநிலையில் நான்முகி மூலக்கூறுகள் ஐதரசன் பிணைப்பு தூண்களாக உருவாகின்றன. டைபீனைல்டைகுளோரோசிலேனை (Ph2SiCl2.) நீராற்பகுப்பு செய்வதன் மூலம் டைபீனைல்சிலேன்டையால் தயாரிக்கலாம். பீனைடோயின் எவ்வாறு செயல்படுகிறதோ அதே போல இதுவும் வலிப்புத்தடுப்பு மருந்தாகப் பயன்படுகிறது. சாதாரண சூழல்களில் இச்சேர்மம் நிலைப்புத்தன்மையுடன் காணப்படுகிறது. இதில் கலந்துள்ள அடிப்படை மாசுக்கள் டைபீனைல்சிலேன்டையாலை சிலேனால் தொகுதிகளாக ஒடுக்கம் அடைவதை ஊக்குவிக்கின்றன.  
## மேற்கோள்கள்

பகுப்பு:கரிமசிலிக்கன் சேர்மங்கள்
பகுப்பு:பீனைல் சேர்மங்கள்
பகுப்பு:சிலேனால்கள்
எக்சாமெத்தில்டைசிலேன்

**எக்சாமெத்தில்டைசிலேன்** *(Hexamethyldisilane)* என்பது Si2(CH3)6 என்ற மூலக்கூற்று வாய்ப்பாடு கொண்ட ஒரு கரிமசிலிக்கன் சேர்மமாகும். சுருக்கக் குறியீடாக இதை Si2Me6 என்று எழுதுவர். நிறமற்ற இந்நீர்மம் கரிமக் கரைப்பான்களில் கரைகிறது. 

எக்சாமெத்தில்டைசிலேன் சேர்மத்திலுள்ள Si-Si பிணைப்புகள் வலிமையான மின்னனுமிகுபொருட்கள் மற்றும் எலக்ட்ரான் கவரிகளால் உடைக்கப்படுகின்றன. ஆல்க்கைல் இலித்தியம் சேர்மங்களின் வினைகள் இங்கு தரப்பட்டுள்ளன. 

:Si2Me6  +  RLi  →   RSiMe3  +  LiSiMe3

அயோடின் இதனுடன் வினைபுரிந்து டிரைமெத்தில்சிலைல் அயோடைடைக் கொடுக்கிறது. 

:Me3Si&minus;SiMe3  +  I2  →   2 SiMe3I

## மேற்கோள்கள்

பகுப்பு:கார்போசிலேன்கள்
பகுப்பு:மும்மெத்தில்சிலில் சேர்மங்கள்
அம்பை - 4 (நெல்)

**அம்பை - 4** (*ASD 4*) பிரபலமாக **குறுவைக் களையான்** (*Kuruvaikalaiyaan*) எனப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1945 ஆம் ஆண்டு, இவ்வகை நெல்லை  வெளியிடப்பட்டதாக அறியப்படுகிறது.

## காலம்
மத்தியகால நெற்பயிர்களில் ஒன்றான இது, 135 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நடு கால நெற்பயிர்கள், சம்பா, முன் சம்பா, பின் சம்பா, தாளடி, பிசாணம், மற்றும் பின் பிசாணம் போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 4 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம், ஒரு ஏக்கருக்கு 3500 கிலோவரை (*3.5 t/ha*) மகசூல் தரக்கூடியது.
* இதன் நெற்பயிர், மானாவாரி நிலப் பகுதிகளில் சாகுபடி செய்ய உகந்தது.  
* இந்நேல்லின் அரிசி, சிவப்பு நிறத்தில் நீண்டு தடித்த வடிவில் காணப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## மேற்கோள்கள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சிலேபுளோஃபென்

**சிலேபுளோஃபென்** *(Silafluofen)* என்பது C25H29FO2Si என்ற மூலக்கூற்று வாய்ப்பாடு கொண்ட ஒரு கரிமசிலிக்கான் சேர்மமாகும். இதுவொரு பைரித்ராய்டு பூச்சிக் கொல்லியாகப் பயன்படுகிறது
 
## மேற்கோள்கள்

பகுப்பு:கரிமசிலிக்கன் சேர்மங்கள்
பகுப்பு:கரிம புளோரைடுகள்
பகுப்பு:பைரித்ராய்டுகள்
சேக்ரொலாய் பஹுடூர்

***ஸேக்ரொலாய் பஹுடூர்***  (பொருள்; கடலுக்கான நீண்ட பாதை) (Xagoroloi Bohudoor)**'' ([[அசாமிய மொழி]]: **সাগৰলৈ বহুদূৰ''') என்பது ஒரு  அசாமிய மொழித் திரைப்படமாகும். இதன் இயக்குநர் ஜானு பருவா. இப்படம் 1995 ஆம் ஆண்டு வெளியானது.

## கதை
ஆற்றங்கரை ஓரத்தில் குடிசையில் வசித்துவரும் ஒரு முதியவரும் அவருடைய பேரனுமே படத்தின் முதன்மைக் கதாபாத்திரங்கள். ஆற்றில். மூழ்கி மகனும் மருமகளும் இறந்துவிட்டதால் பேரனை ஆளாக்கும் பொறுப்பு அவருக்கு உள்ளது. கிராமத்து மனிதர்கள் கரையைக் கடக்கப் படகோட்டுவதன் மூலம் முதியவர் வாழ்வுக்கான வருமானத்தை ஈட்டிக்கொள்கிறார். இந்நிலையில் அந்த ஆற்றின் மீது அரசாங்கத்தின் உதவியுடன் மீது பாலம் அமைக்க கிராமத்தினர் முயல்கிறார்கள். அப்படிப் பாலம் அமைந்தால் வாழ்வாதாரம் பறிபோய்விடும் என அஞ்சுகிறார். இந்த வாழ்தாரத்தை இழந்தால் பேரனைக் கரையேற்ற முடியாமல் போய்விடுமோ என்றும் கவலைப்படுகிறார். நகரத்தில் வாழும் மற்றொரு மகன் மூலம் பேரனுக்கு வழிகிடைக்குமா எனப் பார்க்கிறார். அதுவும் இயலாமல் போகிறது.  ஆனாலும் நம்பிக்கை இழக்கத் தேவையில்லை என்பதை உணர்த்தி நிறைவுறுகிறது படம்..

## பாத்திரம்
* பிஷ்ணு கர்கோரியா போவாலைப் போல, (முதியவர்)
* அருண் நாத் (போவன் மகன், ஹோமந்தா)
* காஷ்மீரி சைக்கியியா பாருவா (ரவுமி)
* மரைன் (நில முகவர்)
* ஷூசுடன்  பாருஹா,  குசுமனின் மகன் 
* பாருவா (மருமகள்) 
* ஜடின் போரா

## விருதுகள்
* அசாமி மொழியில் சிறந்த திரைப்படத்திற்கான தேசிய திரைப்பட விருது (1995)
* சிறந்த திரைப்பட இயக்குநருக்கான தேசிய விருதை இப்படத்துக்காக ஜானு பருவா பெற்றார்.
* GETZ பரிசு (31 வது சிகாகோ சர்வதேச திரைப்பட விழா) 
* பிரைவ் டு பொது விருது (சிறந்த திரைப்படம்: நந்தீஸ் திரைப்பட விழா, பிரான்ஸ்)

## மேற்கோள்கள்

## வெளி இணைப்புகள்
* Rupaliparda

பகுப்பு:1995 திரைப்படங்கள்
பகுப்பு:அசாமியத் திரைப்படங்கள்
ஜேன் கோம்

**ஜேன் கோம்** ( Jan Koum 24 பிப்பிரவரி 1976) என்பவர் அமெரிக்காவைச் சேர்ந்த கணினி நிரலரும் இணைய புதுப் புனைவரும் ஆவார். வாட்சப் என்னும் செய்தி பரிமாற்ற செயலியைப் பிரையன் ஆக்டனுடன் இணைந்து உருவாக்கியவர். வாட்ஸ்ஆப் நிறுவனத்தை பேஸ்புக் நிறுவனத்தினர் 19.3 பில்லியன் அமெரிக்க டாலர் விலை கொடுத்து 2014 இல் கையகப்படுத்தினர்.

## வாழ்க்கைக் குறிப்புகள்

ஜேன் கோம் உக்ரைனில் ஒரு யூத ஏழைக் குடும்பத்தில் பிறந்தார். தாம் 16 அகவையில் இருக்கும்போது கோம் தம் தாயுடன் உக்ரைனிலிருந்து அமெரிக்காவில் குடியேறினார். வறுமையின் காரணமாக வணிகக் கடைகளில் தரையைத் துப்புரவு செய்யும் வேலையைச் செய்தார். வறுமையில் உழலும் ஏழைகளுக்கு வழங்கப்படும் சலுகை உணவுப் பொருள்களைப் பெற்று வாழ்ந்தார். யாகூ குழுமத்தில் ஒன்பது ஆண்டுகள் பணி செய்தார். 
தமது 18 ஆம் அகவையில் கணினி நிரலாக்கம் செயவதில் ஆர்வம் காட்டினார்  சான் ஜோஸ் மாநில பல்கலைக் கழகத்தில் சேர்ந்து படித்தார்.

எர்னஸ்ட் அண்ட் யங் என்ற குழுமத்தில் பணியாற்றிய போது, பிரியன் ஆக்டன் என்பவரைச் சந்தித்து இருவரும் நண்பர்கள் ஆனார்கள். யாகூ குழுமத்திலிருந்து இருவரும் விலகி தென் அமெரிக்காவில் ஓராண்டு 
பயணம் செய்தார்கள். முகநூல் குழுமத்தில் பணியில் இணைய இருவரும் விண்ணப்பம் செய்தனர். 
ஆனால் விண்ணப்பம் ஏற்கப்படவில்லை  அதன் பின்னர் 2009 சனவரியில் கோம் ஐபோன் ஒன்று வாங்கினார். அந்நிகழ்ச்சி வாட்சப் தொடங்குவதற்கான எண்ணத்தையும் திட்டத்தையும் வகுக்க ஏதுவாக அமைந்தது. 2009 பிப்பிரவரியில்  கலிபோர்னியாவில்  ஜென் கோம் தம் நண்பர் பிரியன் ஆக்டனுடன் இணைந்து வாட்சப் குழுமத்தைத் தொடங்கினார்.

## வாட்சப் மற்றும் முகநூல்

வாட்சப் குறுகிய காலத்தில் உலக  மக்களிடையே விரைவாகப் பயன்பாட்டுக்கு வந்ததைக் கவனித்த முக நூல் உரிமையாளர் மார்க் சக்கர்பெர்க், ஜேன் கோமை 2012 ஆம் ஆண்டில் சந்தித்தார்.
பல சந்திப்புகளுக்குப் பிறகு 19 பில்லியன் டாலர் விலைக்கு வாட்சப் பங்குகளை வாங்குவதாக முக நூல் அறிவித்தது.

## மேற்கோள்

பகுப்பு:அமெரிக்கர்கள்
பகுப்பு:1976 பிறப்புகள்
பகுப்பு:வாழும் மக்கள்
நட்பு (திரைப்படம்)

**நட்பு** (*Natpu*) என்பது 1986 ஆம் ஆண்டு வெளிவந்த ஒரு தமிழ்த் திரைப்படமாகும். இப்படத்தில் கார்த்திக், சிறீபிரியா, ராதாரவி, காந்திமதி ஆகியோர் நடித்துள்ளனர். இத்திரைப்படத்தின் கதை வசனம் வைரமுத்து. இப்படத்தின் கதையை வைரமுத்து எழுத அமீர்ஜான் இயக்கினார். இளையராஜா இசையமைத்துள்ளார். இப்படம் 11 ஏப்ரல் 1986 அன்று வெளியானது. இரண்டு சினிமா எக்ஸ்பிரஸ் விருதுகளைப் பெற்றது.

## கதை
ஆற்றின் அருகே ஒரு கிராமம் உள்ளது கிராமத்துக்குச் செல்லவேண்டுமானால் ஆபத்தான அந்த ஆற்றைக் கடந்தே செல்லவேண்டியுள்ளது. இதனால் கிராம மக்கள் பல இன்னல்களுக்கு ஆளாகி பலர் உயிரிழக்கின்றனர். இதனால் இந்த கிராமத்துக்கு பாலம் அமைக்கவேண்டி மக்கள் முயற்சிக்கின்றனர். இந்த கிராமத்துக்குப் பாலம் வந்தால் மக்கள் விழிப்புணர்வு பெற்றுவிடுவார்கள் என்பதால் அதை வரவிடாமல் ஒரு அரசியல்வாதி தடுக்க முயல்கிறார். இந்த அரசியல்வாதிக்கும் அந்த ஊர் மக்களுக்குமான போராட்டத்தைச் சித்தரிக்கும் வகையில் இந்தப் படம் எடுக்கப்பட்டுள்ளது.

## நடிகர்கள்

## பாடல்கள்
இப்படத்திற்கு இளையராஜா இசையமைத்தார். பாடல் வரிகளை வைரமுத்து எழுதினார்.

## பாராட்டுகள்
7வது சினிமா எக்ஸ்பிரஸ் விருதுகளில், செந்தில் சிறந்த நகைச்சுவை நடிகருக்கான விருதைப் பெற்றார். மேலும் ராதா ரவிக்கு "சிறப்பு விருது" கிடைத்தது.

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:சார்லி நடித்த திரைப்படங்கள்
1565 இல் இந்தியா

**1565 இல் இந்தியாவில்** நடந்த நிகழ்வுகள்.

## நிகழ்வுகள்
* அலிய ராம ராயனின் மரணத்தைத் தொடா்ந்து, விஜயநகர பேரரசின் மன்னனாக திருமலை தேவ ராயன் பொறுப்பெற்றாா்.(1572 வரை)
* 26 ஜனவரி – தலைக்கோட்டை போாின் முடிவு விஜயநகர பேரரசை நிலைக்குலைய  செய்தது.

## பிறப்பு
* கோல்கொண்டா மற்றும் ஹைதராபாத் நகரை நிா்மாணித்தவரும், கோல்கொண்டா சுல்தானியத்தின்   ஐந்தாவது குதுப் ஷாஹி சுல்தான் என்றழைக்கக்கூடிய முகமது குலி குதுப் ஷா பிறந்தார். (1612 இல் இறந்தார்)

## இறப்புகள்
* அலியா ராம ராயன் என்பவர், விஜயநகர பேரரசின் ஆரவீடு மரபின்  மூதாதையர் ஆவார்.

## மேற்கோள்கள்

பகுப்பு:ஆண்டு வாரியாக இந்தியா
பகுப்பு:1565
1566 இல் இந்தியா

**1566 இல் இந்தியாவில் **நடந்த நிகழ்வுகள்.

## நிகழ்வுகள்
வலது|250x250px|ஹுமாயூன் கல்லறை டெல்லி, கட்டப்பட்ட 1562-1571 கிபி.
* ஹுமாயூன் கல்லறை டில்லியில்தி நிறைவு பெற்றது.
* பொியளவில் காணப்படக்கூடிய வேலூர் கோட்டையானது, இந்தியாவில், தமிழ்நாட்டின் வேலூரில் அமைந்துள்ளது.
* ஆக்ரா முகலாய அரசாங்கத்தின் முக்கிய இருப்பிடமாக இருந்தது. (1658 வரை).

## பிறப்பு

## மரணங்கள்

## குறிப்புகள்

பகுப்பு:1560களில் இந்தியா
சீசியம் பைகார்பனேட்டு

**சீசியம் பைகார்பனேட்டு**  *(Caesium bicarbonate)* என்பது CsHCO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சீசியம் கார்பனேட்டு சேர்மத்திலிருந்து சீசியம் பைகார்பனேட்டு கீழ்கண்டவாறு தயாரிக்கப்படுகிறது. 
 
Cs2CO3 + CO2 + H2O → 2 CsHCO3

சீசியம் உப்புகளைத் தொகுப்பு முறையில் தயாரிக்க சீசியம் பைகார்பனேட்டு பயன்படுத்தப்படுகிறது. ஆனால் பெரும்பாலும் இதைவிட சீசியம் கார்பனேட்டு சேர்மத்தையே பயன்படுத்துகின்றனர்.

## மேற்கோள்கள்

பகுப்பு:சீசியம் சேர்மங்கள்
பகுப்பு:பைகார்பனேட்டுகள்
அருப்புக்கோட்டை ஆயிரங்கண் மாரியம்மன் கோவில்

**ஆயிரங்கண் மாரியம்மன் கோவில்**, விருதுநகர் மாவட்டம், அருப்புக்கோட்டை நகரின் மேற்கில் பாவடித்தோப்பு என்னுமிடத்தில் அமைந்துள்ளது. ஏறத்தாழ நூறு ஆண்டுகளுக்கு முன்பு மாரியம்மனுக்கு எழுப்பப்பட்டக் கோயிலாகும்.

## அமைப்பு
அருப்புக்கோட்டை ஆயிரங்கண் மாரியம்மன் கோவில் வடக்கு நோக்கிய வண்ணம் கட்டப்பட்டுள்ளது. கோவிலின் பின்புறம் ஒரு தெப்பக்குளம் அமைந்துள்ளது. எனவே இக்கோவில் **தெப்பக்குள ஆயிரங்கண் மாரியம்மன் கோவில்** என வழங்கப்படுகிறது. கோவிலின் முன்புறம் பலிபீடம், கொடிக்கம்பம், சிம்ம வாகனம் ஆகியவை வரிசையாக அமைந்துள்ளன. அடுத்து முக மண்டபம் காணப்படுகிறது. அடுத்து மகாமண்டபமும், தொடர்ந்து அர்த்த மண்டபமும், கருவறையும் அமைந்துள்ளன. கருவறையில் மாரியம்மன் திரிசூலத்துடன் நின்றவாறு உள்ளார். அம்மனுக்கு இடப்புறம் விநாயகர் பீடம் ஒன்று உள்ளது. இங்கு உயிர்ப்பலி இடுதல் வழக்கம் இல்லை. மாறாக இங்கு வரும் பக்தர்களுக்கு அன்னதானம் வழங்கப்படுகிறது.

## விழாக்கள்
மாதந்தோறும் கடைசி வெள்ளியில் குத்துவிளக்கு பூசை, மார்கழி தனுர் பூசை, தைப்பொங்கல், நவராத்திரி போன்ற பல்வேறு விழாக்கள்  இக்கோவிலில் ஆண்டு முழுவதும் கொண்டாடப்பட்டு வருகின்றன. சித்திரை மாதத்தில் நடைபெறும் பொங்கல் விழா இங்கு சிறப்பாக நடக்கிறது.

### சித்திரைப் பொங்கல்
சித்திரைப் பொங்கல் விழா * பன்னிரெண்டு நாள்கள்* கொண்டாடப்படுகிறது. கொடியேற்ற நிகழ்ச்சியுடன் விழா தொடங்குகிறது. தினந்தோறும் மாலையில் கோவில் கலையரங்கில் சமயம் தொடர்பான பல்சுவை நிகழ்ச்சிகள் நடைபெறும். எட்டாம் திருவிழாவை ஒட்டி அன்று மாலையில் கோவில் முன்பாக பொங்கல் வைத்து வழிபடும் நிகழ்ச்சியில் நூற்றுக்கணக்கன பெண்கள் கலந்துகொள்வர்.

#### கதவு திறத்தல்
பொங்கல் அன்று சரியாக நள்ளிரவில் ஆயிரங்கண் மாரியம்மனுக்கு சிறப்பு ஆராதனைகள் தொடங்கும். புது ஆடை உடுத்தி, அலங்காரங்களும் ஆபரணங்களும் சாத்தி அம்மனை அலங்கரித்து, நைவேத்திய படையலும் இட்டு, தூப தீபம் காட்டி முடித்து, அர்த்த மண்டபக் கதவை அடைத்துவிடுவார்கள். அதனைத் தொடர்ந்து கோவில் பூசாரி வேப்பிலையைக் கையில் ஏந்தியபடி, உள்பிராகாரத்தை ஒருமுறை வலம் வருவார். கையிலுள்ள தேங்காயை அர்த்தமண்டப வாசல்படியில் சிதறுகாய் உடைப்பார். அப்போது சாத்திவைக்கப்பட்டிருக்கும் அர்த்த மண்டபக் கதவுகள் இரண்டும் திறந்து அந்த ஆயிரங்கண் மாரியம்மனின் காட்சி கோவிலைச் சுற்றிக் கூடி நிற்கும் மக்களுக்குக் கிட்டும்

#### தீச்சட்டி
பக்தர்கள் விரதம் இருந்து **25, 51,101** வகைத் தீச்சட்டிகள் எடுத்தும், அலகு குத்தியும், பொம்மை செலுத்தியும் நேர்த்தி கடன் செலுத்துவர்.

#### பூக்குழி
மாலையில் கோவில் முன்பு இரண்டு ஆள் உயரத்துக்கு அடுக்கப்பட்ட பல டன் விறகுகள் தீ மூட்டப்படும். அம்மனுக்கு நேர்ந்துகொண்ட பக்தர்கள் இப்பூக்குழியில் இறங்கி நடப்பர். பூக்குழிக்கு நான்கு பக்கங்களிலும் எல்லைக்கோடாகப் போட்டுவைத்திருக்கும் மல்லிகைச் சரங்கள், தீ அனலால் வாடாமல், கருகாமல் இருக்கும்.  அம்மன் பூக்குழி நிகழ்வுக்குப் பின்பே அம்மல்லிகைச் சரங்கள் வாடும்.

#### தேரோட்டம்
பத்தாம்நாள் விழாவில் அம்மன் வீதியுலா நிகழ்வு நடைபெறும். அப்போது பக்தர்கள் வடம்பிடித்து தேர் இழுப்பர். பதினொன்றாம் நாள் பூப் பல்லக்கு நிகழ்ச்சியும் வாண வேடிக்கையும் முளைப்பாரியும் நடைபெறும்.

## மேற்கோள்கள்

பகுப்பு:தமிழ்நாட்டிலுள்ள மாரியம்மன் கோயில்கள்
பகுப்பு:விருதுநகர் மாவட்டத்திலுள்ள அம்மன் கோயில்கள்
மக்னீசியம் பைகார்பனேட்டு

**மக்னீசியம் பைகார்பனேட்டு** *(Magnesium bicarbonate)* என்பது  Mg(HCO3)2, என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். மக்னீசியம் ஐதரசன்கார்பனேட்டு என்ற பெயராலும் அழைக்கப்படும் இச்சேர்மம் மக்னீசியத்தின் பைகார்பனேட்டு வகை உப்பாகும். மக்னீசியம் ஐதராக்சைடும் (மக்னீசியம் பால்) நீர்த்த கார்போனிக் அமிலமும் (சோடா நீர்) வினைபுரிந்து மக்னீசியம் பைகார்பனேட்டு உருவாகிறது. 
மக்னீசியம் பைகார்பனேட்டு நீர்த்த கரைசலாகவே காணப்படுகிறது. இதனை உற்பத்தி செய்வதற்கு மக்னீசியம் ஐதராக்சைடின் தொங்கல் கரைசலை அழுத்த கார்பனீராக்சைடுடன் சேர்த்து சூடுபடுத்துவதால் மக்னீசியம் பைகார்பனேட்டு கரைசல் உருவாகிறது :

::Mg(OH)2 + 2 CO2 → Mg(HCO3)2.

இதன் விளைவாக விளையும் கரைசலை  உலர்த்துவதால் மெக்னீசியம் பைகார்பனேட் சிதைவடைந்து மெக்னீசியம் கார்பனேட்டும்  கார்பன் டை ஆக்சைடும், நீரும் விளைகின்றன.

::Mg2+ + 2 HCO3− → MgCO3 + CO2 + H2O

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:பைகார்பனேட்டுகள்
தலைகீழ் விகித விதி

**தலைகீழ் விகித விதி** (*Law of reciprocal proportions*) என்பது சமான விகித விதி அல்லது நிலையான விகித விதி எனவும் அழைக்கப்படுகிறது.  இது வேதிக்கூடுகை தொடர்பான அடிப்படை விகிதவியல் விதிகளுள் ஒன்றாகும்.  வெவ்வேறு தனிமங்கள் ஈடுபடும் ஒரு வேதிவினையில் எந்த விகிதத்தில் தனிமங்கள் கூடுகின்றன என்பதைத் தொடர்புபடுத்துகிறது.  இந்த விதியானது செர்மியாசு ரிச்டர் என்பவரால் 1971 ஆம் ஆண்டு உருவாக்கப்பட்டது.

இந்த விதியின் எளிய வடிவமானது பின்வருமாறு:

: ஒரு தனிமம் A யானது தனிமம் B மற்றும் தனிமம் C உடன் வினைபுரிவதாகக் கொள்வோம். தனிமம் B மற்றும் C ஆகியவை தங்களுக்குள் இணைவதாகவும் கொள்வோம். தனிமங்கள்  B மற்றும் C ஆகியவை தங்களுக்குள் இணையக்கூடிய எடை விகிதமானது, A என்ற தனிமத்துடன் தனித்தனியாக B மற்றும் C  ஆகியவை இணையக்கூடிய விகிதத்துடன் எளிய தொடர்பில் உள்ளன.

: உதாரணமாக, 1 கிராம் சாடியம் (Na = A)  1.54 கிராம்  குளோரின் (Cl = B) அல்லது 5.52 கிராம்  அயோடின் (I = C) ஆகியவற்றுடன் தனித்தனியாக வினைபுரிவதாகக் கொள்வோம்.  (இந்த விகிதங்கள் நவீன மூலக்கூறு வாயப்பாடுகளான  NaCl மற்றும் NaI ஆகியவற்றோடு தொடர்புடையவை). குளோரின் மற்றும் அயோடின்  ஆகியவற்றின் விகிதமானது 5.52/1.54 = 3.58 ஆகும். இதே போன்று 1 கிராம் குளோரின் 1.19 கி அயோடினுடன் வினைபுரிகிறது. 1.19 என்ற இந்த விகிதமானது இந்த விதிக்கு உட்பட்டே அமைகிறது. அதாவது  3.58 இன் 1/3 பங்கு என்ற எளிய விகிதமாக இது உள்ளது. (இந்த விகிதமானது  அயோடின் முக்குளோரைடு சேர்மத்தின் ICl3  என்ற  மூலக்கூறு  வாய்ப்பாட்டோடு தொடர்புைடயது) இதே போன்று ஐதரசன், கார்பன் மற்றும் ஆக்சிசன் போன்ற தனிமங்கள் தலைகீழ் விகித விதிக்கு உட்படுகின்றன.

இந்த விதியை ஒப்புக்கொண்டமை தனிமங்களின் அட்டவணையில்  சமான நிறைக்கான ஒரு  கலம் ஒதுக்கப்பட வேண்டியதன் அவசியத்தை உணர்த்தியது. 19 ஆம் நுாற்றாண்டில் சமான நிறைகள் வேதியியலாளர்களால் பரவலாகப் பயன்படுத்தப்பட்டன.

வேதிக்கூடுகை தொடர்பான மற்ற விதிகளாக, அறுதி விகிதசம விதி மற்றும் மடங்கு விகித விதி ஆகியவை உள்ளன. அறுதி விகிதசம விதியானது தனிமங்கள் A மற்றும் B கூடி எந்த ஒரு சேர்மம் உருவானாலும், அந்தச் சேர்மங்களில் தனிமங்கள் A மற்றும் B இவற்றுக்கிடையேயான குறிப்பிட்ட  நிலையான விகிதத்தைப் பற்றிக் குறிப்பிடுகிறது. மடங்கு விகித விதியானது தனிமங்கள் A மற்றும் B  கூடி  உருவான  வெவ்வேறு  சேர்மங்களுக்கிடையே உள்ள விகிதவியல் தொடர்பை விவரிக்கிறது.

## வரலாறு
தலைகீழ் விகித விதியானது, அமிலங்களை உலோகங்கள் நடுநிைலப்படுத்தும் வினைகளில் உலோகங்கள் மற்றும் அமிலங்களுக்கிடையேயான விகிதம் தொடர்பான ஆய்வுகளின் அடிப்படையில் ரிச்டரால் உருவாக்கப்பட்டது. 19 ஆம் நுாற்றாண்டில் இந்த விதியானது பெர்சீலியசால் ஆய்வுக்குட்படுத்தப்பட்டு  இந்த விதியைப் பின்வருமாறு கூறினார்:

: இரண்டு தனிமங்கள் அல்லது சேர்மங்கள் A மற்றும் B ஆகியவை C மற்றும் D ஆகியவற்றின் மீதான ஒரு நாட்டத்தைக் கொண்டிருந்தால் A உடன் இணையும் C மற்றும் D இவற்றின் அளவுகளின் விகிதங்கள் B உடன் இணையும் C மற்றும் D இவற்றின் அளவுகளின் விகிதங்களுக்கு சமமானதாக இருக்கும்.

பின்னர் ஜீன் இசுடாசு சோதனைகளுக்கான பிழை வரம்பிற்குள் விகிதவியல் விதிகள் சரியானவை என்று கூறினார்.

## மேற்கோள்கள்

பகுப்பு:விகிதவியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கால்சியம் ஐதராக்சிபாசுப்பேட்டு

**கால்சியம் ஐதராக்சிபாசுப்பேட்டு** *(Calcium hydroxyphosphate)* என்பது  Ca5(OH)(PO4)3 என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். கால்சியம், ஐதரசன், ஆக்சிசன், பாசுபரசு ஆகிய தனிமங்கள் ஒன்றிணைந்து இச்சேர்மம் உருவாகிறது. கால்சியம் பாசுப்பேட்டு முக்காரம், முக்கார கால்சியம் பாசுப்பேட்டு ஐதராக்சிலபட்டைட்டு போன்ற பெயர்களாலும் இச்சேர்மம் அழைக்கப்படுகிறது 
உடலிலும் ஐதராக்சிலபடைட்டு என்ற பெயர் கொண்ட கனிமமாகவும் இது காணப்படுகிறது.

## மேற்கோள்கள்

பகுப்பு:கால்சியம் சேர்மங்கள்
கில்மான் சோதனை

**கில்மான் சோதனை**  என்பது (*Gilman test*) கிரிக்னார்டு வினைக்காரணிகள் மற்றும் ஆர்கனோலித்தியம் காரணிகள் ஆகியவற்றைக் கண்டறிவதற்கான வேதியியல் சோதனையாகும்.

0.5 மிலி மாதிரியானது, பென்சீன் அல்லது தொலுயீனில் உள்ள மிசுலெரின் கீட்டோனின்  1% கரைசலுடன் சேர்க்கப்படுகிறது. இந்தக் கரைசலுடன் 1 மிலி நீரானது  நீராற்பகுத்தலுக்காகச் சேர்க்கப்படுகிறது. பிறகு பல சொட்டுகள் பனிக்கட்டிையை ஒத்த அசிட்டிக் அமிலத்தில் உள்ள 0.2% அயோடின் கரைசலானது சேர்க்கப்படுகிறது. இதன் விளைவாக உருவாகும் கரைசலின் நிறமானது பசுமை கலந்த நீல நிறமாக மாறினால் சோதிக்கப்பட வேண்டிய மாதிரியானது கரிம உலோக வேதிப்பொருளைக் கொண்டிருக்கும்.

## மேற்கோள்கள்


பகுப்பு:வேதியியல் பரிசோதனைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
1567 இல் இந்தியா

**1569 இல் இந்தியாவில் நடந்த நிகழ்வுகள்**.

## நிகழ்வுகள்
* சித்தோர்கார் கோட்டை - அக்டோபர் இறுதியில் வரை. சித்தூர் கோட்டையும், சித்தூர் நகரமும் இராசபுத்திரர்களின் பெரும் விழா எனப்படும் கூட்டுத் தீக்குளிப்பு விழாவிற்கு பெயர் பெற்றது. இராஜஸ்தான் மாநிலத்தின் ஆறு மலைக் கோட்டைகளான ஆம்பர் கோட்டை, சித்தூர் கோட்டை, காக்ரோன் கோட்டை, ஜெய்சல்மேர் கோட்டை, கும்பல்கர்க் கோட்டை மற்றும் ரந்தம்பூர் கோட்டைகள் உலகப் பாரம்பரியக் களங்களில் ஒன்றாக யுனேஸ்கே நிறுவனம்  2013இல்  அறிவித்தது.

## பிறப்பு

## மரணங்கள்
* கான்சு- அல்-உம்மல் எனவும் அறியப்படும்  இந்திய சுன்னி இசுலாம் அறிஞர், அலி இபின் அப்த்-அல்-மாலிக் அல்-இந்தி இறந்தார். 

## மேலும் காண்க
* இந்திய வரலாற்றில் காலக்கோடு

## மேற்கோள்கள்

பகுப்பு:ஆண்டு வாரியாக இந்தியா
பகுப்பு:1567
1570 இல் இந்தியா

**1570 இல் இந்தியாவில் நடந்த நிகழ்வுகள்**.

## நிகழ்வுகள்

## பிறப்பு
* செங்கி நம்ஜியால் என்ற நம்ஜியால் வம்சம் மன்னன் லடாக்கில் பிறந்தார். (1642 இறப்பு)

## மரணங்கள்
* ரணபாய் என்பவர் போா்விரா் மற்றும் ஒரு இந்து ஆன்மீக கவிஞர் (பிறந்த 1504)

## மேலும் காண்க
* இந்திய வரலாற்றின் காலக்கோடு
பகுப்பு:16 ஆம் நூற்றாண்டில் இந்தியா, மற்றும்

## மேற்கோள்கள்

பகுப்பு:1570
பகுப்பு:ஆண்டு வாரியாக இந்தியா
பெர்கோபால்டேட்டு

**பெர்கோபால்டேட்டுகள்**  *(Percobaltates)* என்பவை ஆக்சிசனேற்ற நிலை +5 என்ற மதிப்பைக் கொண்ட கோபால்ட்டின் வேதிச்சேர்மங்களைக் குறிக்கிறது. கோபால்ட்டின் அதிகபட்ச ஆக்சிசனேற்ற நிலையும் இதுவேயாகும். இவற்றில் மிக எளிய பெர்கோபால்டேட்டாக சோடியம் பெர்கோபால்டேட்டு (Na3CoO4) போன்ற இரட்டை உலோக தொகுதி 1 ஆக்சைடு கருதப்படுகிறது.  கோபால்ட்(II,III) ஆக்சைடுடன் சோடியம் ஆக்சைடு சேர்மத்தைச் சேர்த்து வினைபுரியச் செய்வதால் இவற்றைத் தயாரிக்கலாம். இவ்வினையில் ஆக்சிசன் ஆக்சிசனேற்றியாகப் பயன்படுத்தப்படுகிறது.

: 4 Co3O4 + 18 Na2O + 7 O2  → 12 Na3CoO4 
    
பொட்டாசியம் பெர்கோபால்டேட்டு உப்பும் இதே முறையில் தயாரிக்கப்படுகிறது. கோபால்ட்(V) இவ்வுப்பில் உள்ளது என்பதை இவ்வுப்பின் காந்த இயக்கம் உறுதிசெய்கிறது

கரிம உலோக Co(V) அணைவுகள் பலவும் உருவாவதாகவும் அறியப்படுகிறது.

## மேற்கோள்கள்

பகுப்பு:கோபால்ட் சேர்மங்கள்
பகுப்பு:உப்புகள்
பகுப்பு:தாண்டல் உலோக ஆக்சி எதிர்மின்னயனிகள்
பகுப்பு:ஆக்சோமெட்டலேட்டுகள்
1596 இல் இந்தியா

**1596 இல் இந்தியாவில் **நடந்த நிகழ்வுகள்.

## நிகழ்வுகள்
* போர்த்துகீசியா்களால்மும்பையின் தாதரில், ‘இரட்சிப்பின் அன்னை தேவாலயம்’ அல்லது போர்த்துகீசிய தேவாலயம் நிறுவப்பட்டது. 

## பிறப்பு
* இந்தி இலக்கியத்தின் ‘சங்கராச்சாரியார்’ என்று போற்றப்படும், கவிஞரும் மற்றும் சமூக சீர்திருத்தவாதியுமான சுந்தா் தாஸ் பிறந்தார்.

## இறப்புகள்
* எழுத்தாளரும் மற்றும் கவிஞருமான மாதவதேவ், பீலா சாத்ராவில் இறந்தார். (பிறப்பு 1489)

## மேற்கோள்கள்

பகுப்பு:ஆண்டு வாரியாக இந்தியா
இரயில்வே பணியாளர் குடியிருப்பு, பொன்மலை

**பொன்மலை இரயில்வே பணியாளர் குடியிருப்பு** (Railway Colony, Golden Rock) என்பது தமிழ்நாட்டின், திருச்சிராப்பள்ளியின், பொன்மலையில் இரயில்வே பணிமனையில் பணிபுரியும் பணியாளர்களுக்காக உள்ள ஒரு குடியிருப்பு ஆகும்.
## வரலாறு
நாகப்பட்டினத்தில் செயல்பட்டுவந்த ரயில்வே பணிமனையானது 1926 இல் திருச்சி பொன்மலைக்கு மாற்றப்பட்டது. அப்போது, இங்கு 11 லட்சத்து 12 ஆயிரத்து 460 சதுர அடியில், ரயில்வே பணியாளர் குடியிருப்பு ஆங்கிலேயரால் உருவாக்கப்பட்டது. ஏறக்குறைய  நான்காயிரம் வீடுகளுடன் உருவாக்கப்பட்ட இந்த நகரத்தில், பணியாளர்களின் பதவிக்கேற்ப வீடுகள் ஒதுக்கப்பட்டன. இதற்கான 8 வகையான வீடுகள் இங்கு கட்டப்பட்டன. அனைத்து வீடுகளுக்கும் புதைச் சாக்கடை, குடிநீர் குழாய் வசதிகளுடன் பூமிக்கடியில் செல்லும் கம்பிவழியாக மின்சாரமும் வழங்கப்பட்டது. எட்டு வகை குடியிருப்புக்கும் தனித்தனியாக பூங்கா, சிறிய விளையாட்டு திடல், தொடக்கப் பள்ளிகள் அமைக்கப்பட்டன. 

தொடக்கப் பள்ளிகள் தவிர, ஆங்கிலம் மற்றும் தமிழ் வழியில் படிக்க இந்தக் குடியிருப்புக்குள் இரண்டு மேல் நிலைப் பள்ளிகளும் அமைக்கப்பட்டன. குடியிருப்பின் நடுவில் வாரச்சந்தைக்கு இடம் விடப்பட்டு ஞாயிற்றுக் கிழமைகளில் சந்தை கூடியது. பிள்ளைகள் விளையாட இரண்டு பெரிய மைதானங்களும் உண்டு. கலை நிகழ்ச்சிகளுக்காக, நடன அரங்கமும் நாடக அரங்கமும் செயற்கை நீருற்றுகளுடன் அமைக்கப்பட்டன. நாடக அரங்கம் பின்னர் திரையரங்கமாக மாறியது. இரண்டு அரங்கங்களுமே இப்போது செயல்படவில்லை. இவற்றின் ஒரு பகுதியில் படிப்பகம் மற்றும் உடற்பயிற்சிக் கூடங்கள் மட்டும் இயங்கி வருகின்றன தற்சமயம் இங்கு 750 வீடுகள் மட்டுமே ஓரளவுக்கு நல்ல நிலையில் உள்ளன. மற்றவீடுகள் சேதமடைந்த நிலையில் உள்ளன.
## மேற்கோள்கள்

பகுப்பு:திருச்சிராப்பள்ளி
மார்த்தா குட்வே

**மார்த்தா குட்வே** *(Martha Goodway)* என்பவர் ஓர் அமெரிக்க உலோகவியலாளர் ஆவார். பாரம்பரிய உலோகவியல் தொழிநுட்பங்களான வெட்டியெடுத்தல், உருக்கிப் பிரித்தல், உலோக வேலைகள் ஆகியனவற்றுடன் தொடர்பு கொண்ட தொல்லுலோகவியல் துறையில் இவர் நிபுணர் ஆவார். வரலாற்றுச் சிறப்பு மிக்க முற்கால இசைக்கருவிகளை உலோகக் கம்பிகளால் இசைப்பதில் வல்லுநராகவும் இருந்தார்.

## தொடக்ககால வாழ்வும் கல்வியும்

ஐக்கிய அமெரிக்க மாநிலங்களில் ஒன்றான மாசச்சூசெட்சுவின் ரோசுலிண்டேல் குடியிருப்பில் குட்வே பிறந்தார். 1952 இல் ரோசுலிண்டேல் உயர்நிலைப் பள்ளியில் இவர் கல்வி கற்றார். பின்னர் மாசச்சூசெட்சு தொழில்நுட்பக் கல்வி நிறுவனத்தில் பொது பொறியியலில் 1957 இல் பட்டம் பெற்றார். இத்தொழில் நுட்பக்கல்வி நிறுவனத்தில் அந்த ஆண்டில் பட்டம் பெற்ற 19 பெண்களில் இவரும் ஒருவராவார்.

## தொழில்

கல்லூரி வாழ்க்கைக்குப் பின்னர் இவர் பாதுகாப்பு விஞ்ஞானத்தில் அக்கறை காட்டினார், போசுடனில் உள்ள பொருள்கள் பாதுகாப்பு மற்றும் அறிவியல் ஆராய்ச்சி ஆய்வகத்தில் வில்லியம் யங்ஙுடன் சேர்ந்து படித்தார். யங்ஙின் தொடர்புகளால்  இசுமித்சோனியன் நிறுவனத்திற்காக பாதுகாப்பு ஆலோசக ஆய்வகத்தில் ஒரு உலோகவியலாளராக பணியாற்றினார். அந்தப் பணியிலிருந்த போது பலவிதமான வரலாற்று கலைப்பொருட்களான நீர்புகா கிரேக்கக் கப்பல்கள், எட்ருசிகான் கண்ணாடிகள், 18 ஆம் நூற்றாண்டைச் சேர்ந்த செருமனியின் கம்பி அணிகலன்கள், விமானத்தைக் கண்டறிந்து முதல் வான்பயணம் பேற்கொண்ட ரைட் சகோதரர்களின் சுழலுறை ஆகியவற்றை ஆய்வு செய்தார். சுதந்திரச்சிலையை மறுசீரமைப்பு செய்வதற்கான கலந்தாய்வுகளில்  ஈடுபட்டார்.

வரலாற்று இசைக் கருவிகளில், குறிப்பாக கம்பிக் கருவிகளில் உள்ள உலோகங்களைப் பயன்படுத்துவதில் குட்வே ஆர்வத்தைக் காட்டினார் . மேலும் 1987 ஆம் ஆண்டு இந்த தலைப்பில் இணை ஆசிரியராக ஒரு புத்தகமும் எழுதியுள்ளார் .

குட்வே தற்போது இசுமித்சோனியன் அருங்காட்சியக பாதுகாப்புக்கழகத்தில் மாண்புடன் ஓய்வு பெற்ற தொல்லுலோகவியலாளர் என்ற பட்டத்தைப் பெற்றவராக உள்ளார் .

## மேற்கோள்கள்

பகுப்பு:வாழும் மக்கள்
பகுப்பு:உலோகவியலாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
1572-இல் இந்தியா

**1572-இல் இந்தியாவில் நடந்த நிகழ்வுகள்**:

## நிகழ்வுகள்
* அக்பர் குஜராத்தை வென்று தன் பேரரசுடன் இணைத்தாா்.  முகலாய தலைநகரை பாதேர் சிக்ரிக்கு மாற்றினாா்.

## பிறப்பு

## மரணங்கள்
* பிப்ரவரி 28 – மாா்வாாின் அரசனும் மேலும் உதய்பூர் நகரத்தை நிா்மாணித்தவருமான மகாராஜா உதய சிங் (1522 இல் பிறப்பு).

## மேலும் காண்க
* இந்திய வரலாற்றின் காலக்கோடு

பகுப்பு:ஆண்டு வாரியாக இந்தியா
பகுப்பு:1572
1574 இல் இந்தியா

**1574 இல் இந்தியாவில் நடந்த நிகழ்வுகள்**.

## நிகழ்வுகள்
* பிஹரி மால் எனப்படும் இராஜா பர்மால் 1548 இல் ஆம்பர் எனப்படும் ஜெய்பூர் இராச்சியத்தில் ஆட்சி அமைத்தார்.   

## பிறப்பு

## மரணங்கள்
* ஜனவரி 27 –ஆம்பாின் ஆட்சியாளா், கச்வாக குலத்தைச் சேர்ந்த இராஜா பர்மால், மரணம் (1491 பிறப்பு)
* செப்டம்பர் 1 – குரு அமர் தாஸ், 3 வது சீக்கிய குரு

## மேலும் காண்க
* இந்திய வரலாற்றில் காலக்கோடு

பகுப்பு:ஆண்டு வாரியாக இந்தியா
பகுப்பு:1574
1573 இல் இந்தியா

**1573 இல் இந்தியாவில் நடந்த நிகழ்வுகள்**.

## நிகழ்வுகள்
* சிதி சையது மசூதி, குஜராத் சுல்தானகம் இருந்த கடைசி ஆண்டில் அகமதாபாத்தில் கட்டப்பட்டது.  
வலது|thumb| சிதி சையது மசூதி

## பிறப்பு
* மே 13 - 'உலக எஜமானி' என்று பொருள்படும். முகலாய பேரரசின் பேரரசியாகவும் முகலாய பேரரசர் ஜஹாங்கிரின் மனைவியாகவும், இவரது வாரிசான ஐந்தாவது முகலாய பேரரசர் ஷாஜகானின் தாயாகவும் இருந்த ஜகத் கோசைன் என்கிற தாஜ் பீபீ பில்கிஸ் மாகானி பிறந்தார். (1619 இல் இறந்தார்)

## மேற்கோள்கள்

பகுப்பு:ஆண்டு வாரியாக இந்தியா
பகுப்பு:1573
டையலின்

டையலின் என்பது ஒரு நொதி. ஆல்பா அமைலேஸ் என்ற நொதியே டையலின். இத மனித மற்றும் சில விலங்குகளின் உமிழ்நீரில் உள்ள ஒரு பகுதிப்பொருள். இது உணவு செரிமானத்திற்கு பெரும் பங்கு வகிக்கிறது. டையலின் பொதுவாக ஸ்டார்ச் மற்றும் கிளைக்கோஜன் செரிமானத்தை நம் வாய் பகுதியிலேயே நடக்க உதவுகிறது. ஸ்டார்ச்சை மால்டோசாகவும் டெக்ஸ்ட்ரினாகவும் மாற்றுகிறது. 30% ஸ்டார்சை மால்டோசாக மாற்ற டையலின் உதவுகிறது.

பகுப்பு:நீரகக்கரிமங்கள்
நிலவு மறைப்பு, ஆகத்து 7, 2017

**பகுதி [[நிலவு மறைப்பு]]** ஒன்று ஆகத்து 07அல்லது 08, 2017 இல் இடம்பெற்றது. 2017 ஆம் வருடத்தில் ஏற்பட்ட  இரண்டு சந்திர கிரகணங்களில் இதுவும் ஒன்றாகும். நிலவு, புவி கருநிழல் காரணமாக சிறிதளவு மறைக்கப்பட்டதாகவே கிரகணத்தின் உச்சத்தின் போது காணப்படும்.

## காணப்பட்ட தன்மையும் தோற்றமும்
கிழக்கு ஐரோப்பா, ஆசியா, ஆபிரிக்கா மற்றும் அவுத்திரேலியா ஆகிய பிரதேசங்களில் இக் கிரகணம் காணப்பட்டது.

## படத்தொகுப்பு


Full_moon_Aug_7_2017_pre-lunar eclipse_819UT_TLR.jpg|நிலவு மறைப்பின் முன்னதாக மினியாப்பொலிஸ் இல், 8:19 UTC
Lunar eclipse 7 Aug 2017.jpg|காபரோனி, 18:02 UTC
Mondfinsternis07082017 1.png|ஜெர்மனி, 18:14 UTC
Lunar Eclipse 2017Aug7 1857UTC at Helsinki.jpg|எல்சிங்கி, 18:57 UTC
Lunar Eclipse 2017Aug7 1907UTC at Helsinki.jpg|எல்சிங்கி, பின்லாந்து, 19:07 UTC


## மேலும் படிக்க
* நிலவு மறைப்பு

பகுப்பு:நிலவு மறைப்புகள்‎
பகுப்பு:2017 நிகழ்வுகள்
சௌகன் சமவெளி

alt=ஜெய்சிங்பூர் சௌகன் சமவெளி|thumb|ஜெய்சிங்பூர் சௌகன் சமவெளி

**சௌகன்** (*Chaugan*) என்பது சமவெளிகளுக்காக இமாச்சலப் பிரதேசத்தில்  பயன்படுத்தப்படும் ஒரு சொல் ஆகும் . இமாச்சல பிரதேசத்தின் சௌகன் சமவெளி சம்பா மாவட்டத்தில் சுஜன்பூரிலும்  ஜெய்சிங்பூரிலும் அமைந்துள்ளது .

## சௌகன்-அமைவிடம்
சுஜன்பூர் திகிராவில் அமைந்துள்ள சௌகன் இந்தியாவின்  இமாச்சலப் பிரதேசத்தின் மிகப்பெரிய பகுதியாகும். சுஜன்பூர் திகிராவின் அரசராக இருந்த ராஜா சஞ்சார் சாத் என்பவரின் காலத்தில் அது இருந்தது. சௌகனிலிருந்து சுமார் 1/2 கி.மீ தூரத்தில் சஞ்சார் சந்த் கோட்டை அமைந்துள்ளது.

## சௌகன் (விளையாட்டு)
மத்திய கிழக்கில், சௌகன் என்பது  பந்து, கோல்ஃப், போலோ உள்ள ஒரு விளையாட்டு ஆகும். இது ஒரு பந்து, குதிரைகள், மற்றும் குச்சிகளை (கில்லி) உள்ளடக்கியது. இந்த சொல்லுக்கு  "நான்கு மூலைகள்" என்றும் பொருள் கொள்ளலாம். இப்பொருளில் இது விளையாட்டுத் திடலைக் குறிப்பிடும். முகமது கோரியின்  தில்லிச் சுல்தானகத்தின் பொதுப்பொறுப்பாளராக இருந்த குத் -புதின் -ஐபக் என்பவர்  சௌகன் விளையாடுகையில் அவரது குதிரையிலிருந்து வீழ்ந்ததன் விளைவாக இறந்தார் என்பது குறிப்பிடத்தக்கது .

## மேற்கோள்கள்
 

பகுப்பு:இந்திய சமவெளிகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
சோடியம் மக்னீசியம் சல்பேட்டு

**சோடியம் மக்னீசியம் சல்பேட்டு** *(Sodium magnesium sulphate)* என்பது சோடியம் மற்றும் மக்னீசியம் தனிமங்களின் ஓர் இரட்டை சல்பேட்டு ஆகும். வெவ்வேறு விகிதவியல் அளவுகளில் பலவகையான நீரேற்று சேர்மங்கள்  வெவ்வேறு படிகக் கட்டமைப்புகளில் எண்ணற்று காணப்படுவதாக அறியப்படுகிறது. இவற்றுள் பல கனிமங்களும் உள்ளடங்கியுள்ளன.

*பிளோடைட்டு அல்லது பிளோயடைட்டு சோடியம் மக்னீசியம் சல்பேட்டு டெட்ரா ஐதரேட்டு Na2Mg(SO4)2•4H2O

*டைசோடியம் மக்னீசியம் டைசல்பேட்டு டெக்கா ஐதரேட்டு  Na2Mg(SO4)2•10H2O

*டைசோடியம் மக்னீசியம் டைசல்பேட்டு எக்சாடெக்கா ஐதரேட்டு Na2Mg(SO4)2•16H2O

*கோனையட்டு Na2Mg(SO4)2•5H2O

*லோவையட்டு Na12Mg7(SO4)13•15H2O.

*வேந்தோபைட்டு Na6Mg(SO4)4

சல்பேட்டுடன் கூடுதலாக பிற எதிர்மின் அயனிகள் கொண்டவை:

*Na2Mg3(OH)2(SO4)4•4H2O

*டிகைட்டு எக்சா-சோடியம் டைமக்னீசியம் சல்பேட்டு டெட்ரா-கார்பனேட்டு Na6Mg2SO4(CO3)4

*உக்லோன்சுகோவைட்டு NaMgSO4F•2H2O

## மேற்கோள்கள்

பகுப்பு:சல்பேட்டுகள்
பகுப்பு:சோடியம் சேர்மங்கள்
பகுப்பு:மக்னீசியம் சேர்மங்கள்
உக்லோன்சுகோவைட்டு

**உக்லோன்சுகோவைட்டு** *(Uklonskovite)* என்பது சிலி, இத்தாலி, உசுபெக்கித்தான் நாடுகளில்  காணப்படும் (Na Mg(S O4)F) என்ற வேதியியல் வாய்ப்பாட்டு கொண்ட ஒரு நிறமற்ற ஒற்றைச் சரிவு கனிமமாகும். உசுபெக்கித்தான் நாட்டைச் சேர்ந்த அறிவியல் கழகத்தின் கனிமவியலாளர் அலெக்சாண்டர் செர்கிவிச் உக்லோன்சுகி கண்டுபிடித்ததால் இக்கனிமத்திற்கு உக்லோன்சுகோவைட்டு எனப் பெயர் சூட்டப்பட்டுள்ளது. உசுபெக்கித்தானின் குசுகனாடௌ உப்புப் படிவுகளில் அமு தாரியா ஆற்றின் தாழ்வான பகுதிகள் கரகல்பக்சுதான் குடியரசு போன்ற இடங்களில் இவ்வகை கனிமப் படிவுகள் கிடைக்கின்றன
 

## மேற்கோள்கள்

பகுப்பு:கனிமங்கள்
பகுப்பு:சல்பேட்டுகள்
பகுப்பு:ஒற்றைச்சரிவச்சுக் கனிமங்கள்